OpenLLM-France/wikimedia huggingface dataset:
# Sagar-tarta

Sagar tarta nazioartean eta gozogintzan ezagunetariko da. Sagar-konpotaz edo sagar xerrekin estalita egiten dira nagusiki.

## Pastel-kremadun eta oinarri-oredun sagar-tarta
### Pastel-kremaren osagaiak

* 3 arrautza
* 1/2 l. esne
* 125gr azukre
* 75gr irina (artoarena hobeto)

### Oinarri-orearen osagaiak

* 250gr irin (artoarena hobeto)
* 100gr gurin
* 100gr azukre,
* Arrautza bat
* Oliba koilarakada bat
* Laranja baten zukua

### Tartaren osagaiak

* Mertxika marmelada
* Sagar bi (hobeto errege-sagarak)

### Pastel-kremaren prestaketa

Esnea egosi kanelarekin. Beste ontzi batean nahastu arrautzak, irina eta azukrea esne hotz apur batekin. Aukerakoa da likore bat botatzea (hur likore, anisa...). Suteko esnea irakiten dagoenean bota aurreko batidoa. Jarraitu hagatxo batekin su txikian nahastura eragiten loditu arte.

### Oinarri-orearen prestaketa

Irina, ura eta azukre nahastu hagatxo batekin. Utzi ordu erdi geldirik. Gurina urtu eta banaka bota gainerako osagaiak. Orea nahasten da eskuekin pasta bat lortu arte.

### Tartaren prestaketa

* Molde desmuntagarri bat gurinaz koipeztatu eta gero oinarri-oreaz estali.
Sardexka batekin zulatuak egin eta gero laberatu oinarri-orea (bera bakarrik) labean 180 °C 15-20 minututan.
* Sagar zatiak ebaki.
* Kendu labetik orea eta gainean krema jarri.
* Kremaren gainean sagarrak jarri.
* Labean 180 °C 30 minututan, edo sagar zatitxoak txigortu arte.
* Eginda gero estali mertxika marmeladaz edo sagar siropez

## Sagar-tarta erreza (sagar zatitxoekin )
### Osagaiak

* 3 arrautza
* 3 jogurt natural
* 2 jogurt neurriko azukrea
* 3 Sagar
* 150 gr irin

### Prestaketa

Dena nahastu eta labean jarri 180 gradutan 40 minutu Apaindu mertxika edo arbeletxeko marmeladaz
* Labean 180 °C 30 minututan edo jostorratz batekin zulatu eta siku irteten duenean eginda dagoenaren seinale da.

## Kanpo estekak

* Gastronomia vasca webgunea
* Datuak: Q1068034
* Multimedia: Apple pies / Q1068034
# Sagar barrutia

Sagar barrutia Indiako barruti bat da, Sagar dibisioan, Madhya Pradesh estatuan. 2.378.458 biztanle ditu 10.252 kilometro koadrotan.

## Mugakideak

Honako barrutiekin egiten du muga:
Ashoknagar barrutia Damoh barrutia

## Ikus, gainera

* Madhya Pradesh

## Kanpo estekak

* Datuak: Q2085421
* Multimedia: Sagar district / Q2085421
# Sagar hozkada

Sagar hozkada, usadioz Halloween jaiegunean burutzen den jolas bat da. Jolas honetan edukiontzi handi batean urez bete eta barnean sagarrak ipintzen dira. Sagarrek urak baina dentsitate handiagoa dutenez, uraren gainazalean gelditzen dira.
Jolasaren partaideek, nagusiki haurrak, burua edukiontzian sartu eta hortzekin sagarrei hozka egin eta hartatik hortzekin ateratzean datza. Ez da eskuak erabiltzea baimentzen, gainera bizkarrai lotu ohi dira, tranparik egon ez dadin.

## Kanpo estekak

* Datuak: Q168739
* Multimedia: Apple bobbing / Q168739
# Sagar-konpota

Sagar-konpota edo sagar-purea dagoeneko zurituta dauden eta azukrearekin goxatzen diren sagarrekin egindako konpota da. Ohikoa da konpotari espeziaren bat gehitzea, hala nola kanela, banilla eta abar. Prestatzeko erraztasunak etxeko plater arrunt bihurtzen du, eta postre gisa hartzen da. Supermerkatuetan ontziratuta ere aurki dezakegu.

## Erabilera

Azkenburuko gisa erabiltzeaz gain, sagar-konpotak plater gazien osagarria ere izan daitezke.
* Alemaniako eta Suediako sukaldeetan, egosita eta ozpin leunez usainduta egoten da, aza gorriarekin batera. Alemaniako Gabonetako plater tipiko bat da, non Weihnachtsgans (Gabonetako antzara) platerarekin zerbitzatzen duten.
* Perun, Gabon gaueko afarian, indioilarra labera eta errusiar entsalada laguntzen du.
* Frantzian odol-odolkia izan ohi da lagun, eta txerri-haragia, oreina eta ehiza-hegaztien osagarri gisa erabiltzen dute maiz.
* Sukalde ingelesean, sagar-konpota edo -purea haragi-platerekin batera zerbitzatzen da, normalean txerrikiarekin, baina ez da saltsa bat, nahiz eta ingeles horrela (apple sauce) deitu.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]
* ↑ (Ingelesez) Palmatier, Robert Allen. (2000). Food: a dictionary of literal and nonliteral terms. Greenwood, 11 or. ISBN 978-0-313-31436-0..

## Kanpo estekak

* Datuak: Q618345
* Multimedia: Apple sauce / Q618345
# Robert Forster

Robert Wallace Forster Jr., jaiotza Robert Wallace Foster Jr. (Rochester, New York, 1941eko uztailaren 13a - Los Angeles, 2019ko urriaren 11) estatubatuar aktorea izan zen.
Bere antzeztutako filma ezagunenen Jackie Brown, The Delta Force edota Me, Myself & Irene daude.

## Filmografia

* Reflections in a Golden Eye (1967)
* The Stalking Moon (1968)
* Justine (1969)
* Medium Cool (1969)
* Pieces of Dreams (1970)
* Cover Me Babe (1970)
* Journey Through Rosebud (1972)
* The Don Is Dead (1973)
* Stunts (1977)
* Avalanche (1978)
* The Lady in Red (1979)
* The Black Hole (1979)
* Alligator (1980)
* Heartbreak High (1981)
* Vigilante (1983)
* Walking the Edge (1985)
* The Delta Force (1986)
* Hollywood Harry (1986)
* Counterforce (1988)
* Satan's Princess (1989)
* The Banker (1989)
* Esmeralda Bay (1989)
* Peacemaker (1990)
* Committed (1991)
* Checkered Flag (1991)
* Diplomatic Immunity (1991)
* 29th Street (1991)
* In Between (1991)
* Maniac Cop III: Badge of Silence (1993)
* South Beach (1993)
* American Yakuza [1993)
* Cover Story (1993)
* Point of Seduction: Body Chemistry III (1994)
* Scanners: The Showdown (1985)
* Guns and Lipstick (1995)
* The Method (1996)
* Original Gangstas [1996)
* Uncle Sam (1996)
* Hindsight (1996)
* American Perfekt (1997)
* Demolition University (1997)
* Jackie Brown (1997)
* Night Vision (1997)
* Rear Window (1998)
* Psycho (1998)
* Outside Ozona (1998)
* It's the Rage (1999)
* Family Tree (1999)
* Kiss Toledo Goodbye (1999)
* Supernova (2000)
* The Magic of Marciano (2000)
* Lakeboat (2000)
* Cowboys and Angels (2000)
* Me, Myself & Irene (2000)
* Diamond Men (2000)
* It's a Shame About Ray (2000)
* Mulholland Drive (2001)
* Human Nature (2001)
* Finder's Fee (2001)
* Lone Hero (2002)
* Strange Hearts (2002)
* Like Mike (2002)
* Confidence (2003)
* Where's Angelo? (2003)
* Charlie's Angels: Full Throttle (2003)
* Grand Theft Parsons (2003)
* Firewall (2006)
* Lucky Number Slevin (2006)
* Wild Seven (2006)
* Rise: Blood Hunter (2007)
* D-War (2007)
* Cleaner (2007)
* Grampa's Cabin (2007)
* Expecting Love (2008)
* Jack and Jill versus the World (2008)
* Touching Home (2008)
* Thick as Thieves (2009)
* Ghosts of Girlfriends Past (2009)
* Middle Men (2009)
* The Bannen Way (2010)
* Red Princess Blues (2010)
* The Trial (2010)
* Kalamity (2010)
* Girl Walks into a Bar (2011)
* The Descendants (2011)
* Hotel Noir (2012)
* Olympus Has Fallen (2013)
* Coffee, Kill Boss (2013)
* Somewhere Slow (2013)
* Automata (2014)
* The Biffle Murder Case (2015)
* The Bridge Partner
* Run Fast (2015)
* Survivor (2015)
* Too Late (2015)
* The Program
* The Adventures of Biffle and Shooster (2015)
* Home (2015)
* London Has Fallen (2016)
* The Confirmation (2016)
* The American Side (2016)
* Bus Driver
* Small Town Crime (2017)
* Small Crimes (2017)
* The Case for Christ (2017)
* Acts for Vengeance (2017)
* What They Had (2018)
* Damsel (2018)
* The Big Take (2018)
* Bigger (2018)
* Nasty (2018)
* Phil (2019)
* El Camino: A Breaking Bad Movie (2019)
* Datuak: Q367155
* Multimedia: Robert Forster / Q367155
# SV Zulte Waregem

S.V. Zulte Waregem (izen osoa Sportvereniging Zulte Waregem) Belgikako futbol taldea da, Waregem hirikoa. Belgikako 3 Kopa irabazi ditu.

## Historia

KSV Waregem (1925) eta Zulte Sportief (1950) taldeek bat egin zuten 2001 urtean gaur egungo taldea osatzeko.
KSV Waregem izan zen bien arteko talde arrakastatsuena, 1966an lehen mailara igo baitzen eta 1974 urtean Kopa eta 1982an Superkopa irabaztea lortu baitzuen. 1986an UEFA Kopako finalerdiak jokatu zituen baina Koloniak utzi zuen finaletik kanpo, Alemanian 4-0 galdu et etxean 3-3 berdinduta. 1999an ordea diru arazo larrien erruz laugarren mailaraino jeitsiarazia izan zen eta horregatik 2001 urtean hiriko beste taldearekin bat egin zuen, estadioa mantenduz baina izenari ezin eutsiz.
Talde berriak hirugarren mailan ekin zion. 2006an Kopa irabazi zuen eta honek Europako txapelketetara itzultzeko aukera eman zion. 2013an Ligako bigarren postua eskuratu zuen, RSC Anderlecht irabazlearengandik bi puntu eskasetara.
2016-17 denboraldian hirugarrena izan da Ligan baina Kopa irabazi du KV Oostende penalti jaurtiketetan gaindituta.

## Palmaresa
### Belgikan: 4

* Belgikako Liga (0): bigarrena 2012-13an.
* Belgikako Kopa (3): 1974, 2006, 2017.
* Belgikako Superkopa (1): 1982.

## Kanpo estekak

* (Nederlanderaz) Webgune ofiziala
* Datuak: Q376635
* Multimedia: SV Zulte Waregem / Q376635
# SWIFT

    Artikulu hau Ordainketa-bitartekoari buruzkoa da; beste esanahietarako, ikus «Swift (argipena)».
Society for Worldwide Interbank Financial Telecommunication (SWIFT), ofizialki S.W.I.F.T. SC, belgikar kooperatiba da, nazioarteko ordainketak egiteko sistema bat kudeatzen duena. La Hulpen du egoitza, eta haren bitartez konektatzen dira mundu osoko 11.000 finantza erakunde. Egunero, bankuen arteko 40 milioi operazio inguru ziurtatzen dira SWIFT erabiliz: diru igorpenak, ordainketa berrespenak, dibisa trukeak, salerosketak... Banku sistemaren Whatsapp deitu izan diote. Errusiako Gobernuak Luhanskeko eta Donetskeko errepublika matxinoak ofizialki onartu zituen egunean bertan, Mendebaldeko enpresek 700 milioi euroren erosketak egin zituzten Errusian, hidrokarburoak, metalak, elikagaiak eta beste lehengaiak. Horretarako banku bakoitzak ISO 9632 nazioarteko kode bat du.

## Historia

Swift Bruselan sortu zen 1973an, Carl Reuterskiöld lehen zuzendari nagusiaren gidaritzapean eta 239 bankuren babesarekin 15 herrialdetan. Finantza-transakzioetarako estandar komun bat ezartzen lagundu zuen, baita datu partekatuak prozesatzeko sistema bat eta mundu mailako telekomunikazio-sare bat ere. Funtsezko eragiketa-prozedurak, erantzukizunak definitzeko arauak eta abar 1975ean ezarri zituzten, eta lehen SWIFT mezua 1977an bidali zuten.
John N. Dalton Virginiako orduko gobernadoreak 1979an inauguratu zuen Estatu Batuetako lehen SWIFT Operazio Zentroa.

## Erreferentziak

* ↑ «Zer da SWIFT?» Berria 2022-02-26 CC BY-SA 4.0 lizentziapean.
* ↑ SWIFT. SWIFT History. .

## Kanpo estekak

* Webgune ofiziala
* Datuak: Q257597
# S motako asteroide

S motako asteroide Eguzki-sistemaren gorputz txikia da, asteroideen multzokoa eta arkaitzaren osaerarekin. Asteroideen %17a mota honetakoa da eta bigarren arruntena da, C motako asteroideen atzetik.

## Ezaugarriak

* S motako asteroideak neurriz distiratsuak dira (0,10tik 0,22ra albedoekin)
* batez ere burni silikatoez eta magnesioz osatuta daude.
* Asteroide gerrikoan gailen dira, 2,2 unitate astronomiko arte. Gehien batean gerrikoaren erdialdean aurki daitezke; kanpoko aldean arrarogoak dira.
* Handiena Eunomia da eta 100 kilometroko diametroa du. Tamainuaren arabera hurrengoak Juno, Anfitrita, Herculina eta Iris dira.
* S motako asteroide handienak 10x50ko binokularrak erabiliz ikus daitezke.
* Haien espektroek okerdura moderatua erakusten dute 0,7 µm uhin longitude txikiagotan.

## S taldeko asteroideak
### SMASS sailkapena

Mota hauek bereizi egiten dira:
* A motako asteroide.
* K motako asteroide.
* L motako asteroide .
* Q motako asteroide.
* R motako asteroide.
* S motako nukleoa talde honen espektro tipikoa duten asteroidenetzako.
* Sa, Sk, Sl, Sq eta Sr motek trantzizioko objektuak dituzte S motakoen eta A, K, L, Q eta R motakoen artean, hurrenez hurren.

## Bibliografia

* Bus, S. J.; Binzel, R. P. (2002). «Phase II of the Small Main-belt Asteroid Spectroscopy Survey: A feature-based taxonomy». Icarus 158 (1): 146-177.

## Kanpo estekak

* Datuak: Q543157
# SV Darmstadt 98

SV Darmstadt 98 (izen ososa Sportverein Darmstadt 1898 e.V.) Alemaniako futbol taldea da, Darmstadt hirikoa.

## Historia

Taldea 1898ko maiatzaren 22an sortu zen FC Olympia Darmstadt izenarekin. 1905 artean hiriko beste talde batzuekin bat egin zuen. Historia guztian zehar maial apaletan ibili izan zen, baina bi denboraldi egin zituen maila gorenean, 1978-79 eta 1981-82.
XXI mendean Hessengo Kopa ugari irabazi ditu eta 2015ean berriz itzuli zen Bundesligara. 2016-17 denboraldian ordea oso makal ibili da eta maila galdu du.

## Palmaresa

* Bundesliga (0): hamalaugarrena 2015-16an.
* Bigarren Bundesliga (0): bigarren 2015ean.
* Hessengo Kopa (7): 1966, 1999, 2001, 2006, 2007, 2008, 2013

## Kanpo estekak

* (Alemanez) Webgune ofiziala
* Datuak: Q479351
* Multimedia: SV Darmstadt 98 / Q479351
# SWAPO

SWAPO, hau da, Hego-mendebaldeko Afrikako Herriaren Erakundea (jatorrizko izen osoa, ingelesez: South-West African People's Organization; alemanez: Südwestafrikanische Volksorganisation; afrikaansez: Suidwes-Afrikaanse Volk-Organisasie), hauteskundeetan SWAPO Party izenaz aurkeztua, Namibiako alderdi politiko bat da. Internazional Sozialistaren eta Lerrokatu Gabeko Herrialdeen Mugimenduaren partaide da.

## Historia

1960ean sortua, 1966an erakunde militarra bihurtu zen. Gerrila estrategia erabiliz, Hegoafrikako gobernuaren aurka aritu zen. Haien helburua Namibiako independentzia lortzea zen. Haien kuartel nagusiak hasieran Zambian zeuden; gero, 1975ean, Angola Portugaletik independizatu zenean, kuartierrak estatu horretara eraman zituzten. Armekin Hegoafrikako apartheid politikari aurre egin zioten. Apartheidek zera bilatzen zuen: zuriak eta bantuak sakabanatzea, hau da, politika arrazista.
1990ean Namibia estatu independentea izatea lortu zuen. Orduan, SWAPO alderdi politikoa bihurtu zen eta Sam Nujoma haien liderrarekin 1989ko hauteskunde orokorrak irabazi zituen. Ondorioz, Sam Nujoma herrialdearen lehen lehendakaria bihurtu zen. 2004ko hauteskundetan SWAPOk, orduan, Hifikepunye Pohamba gidaritzapean, berriro ere irabazi zuen, hautesleen % 76ren babesarekin.

## Erreferentziak

* ↑ Iileka, Sakeus. (2017-11-09). «Politburo approves sweeping changes» The Namibian: 1..
* ↑ Gerhard, Tötemeyer. (2007ko abendua). The Management of a Dominant Political Party system with particular reference to Namibia. Friedrich Ebert Stiftung.
* ↑ Dauth, Timothy. (1995-01-17). «From Liberation Organisations to Ruling Parties: The ANC and SWAPO in Transition» NamNet Digest 95, 3.
* ↑ Seibeb, Henny. (2017-05-12). «Social Movements, Party Politics And Democracy In Namibia» The Namibian.
* ↑ «Populism on the rise as South Africa and Namibia gear up to elect new presidents» The Conversation 2017-05-25.
* ↑ Soiri, Iina. (1996ko maiatza). «The Radical Motherhood: Namibian Women's Independence Struggle» Nordiska Afrikainstitutet Research Report 99.
* ↑ «SWAPO», Berria Estilo Liburua.
* ↑ http://www.sahistory.org.za/topic/union-south-africa-movement-towards-republic

## Kanpo estekak

* (Ingelesez) SWAPO Partyren webgunea.
* Datuak: Q467711
* Multimedia: SWAPO / Q467711
# S bloke

s blokeko elementu kimikoak :
| Taldea → | 1 | 2 | 18 |
| ↓ Periodoa | | | |
| 1 | 1 H | | 2 He |
| 2 | 3 Li | 4 Be |
| 3 | 11 Na | 12 Mg |
| 4 | 19 K | 20 Ca |
| 5 | 37 Rb | 38 Sr |
| 6 | 55 Cs | 56 Ba |
| 7 | 87 Fr | 88 Ra |
Taula periodikoaren elementu kimikoen s blokea, funtsezko egoeran energia handieneko elektroia s orbital batean daukaten elementuen multzoa da. Irizpide honi jarraituz, bloke honetan taula periodikoaren lehen bi taldeak, metal alkalinoak eta lurralkalinoak alegia, gehi hidrogenoa eta helioa sartzen dira.
Hidrogenoan eta helioan salbu, elementu hauek oso erraz galtzen dute elektroia, ioi positiboak eratuz. Gainerako elementuak agente erreduzitzaile oso indartsuak dira, hainbeste ezen ez direla inoiz existitzen modu askean. Elementu hauen forma metalikoak gatz galdatuen elektrolisiaren bitartez soilik erauz daitezke, ura metal hauen ioiak baino askoz errazago erreduzitzen baita.
Bloke honetako metalak oso bigunetik oso gogorrera doaz. Esaterako, metal alkalinoak bigunak dira, baina berilioa oso gogorra da. Berilioa eta magnesioa salbu, metal hauek erreaktiboegiak dira erabilera industrialik eduki dezaten, berunarekin sortutako aleazioetan osagai txiki gisa (<%2) ez bada. Berilioa eta magnesioa oso garestiak dira, baina indarra eta arintasuna behar diren kasuetan erabiltzen dira.
Metal hauek suak hartzen dituenean oso arriskutsuak dira, eta itzalgailu bereziak behar dituzte. Berilioa eta magnesioa salbu, gainerakoak argonez edo likido inerte batez inguraturik gorde behar izaten dira. Indartsu erreakzionatzen dute urarekin hidrogenoa askatuz, magnesioak eta berilioak salbu.

## Ikus, gainera

* Konfigurazio elektroniko

## Kanpo estekak

* Datuak: Q208106
# S segmentu

S segmentua (edo kirol-autoak) Europako Batzordeak definitutako automobil-sailkapen bat da. Era horretako ibilgailuen eskaintza oso zabala da Europan: Mazda MX-5 edo Alfa Romeo GT bezalako modelo merkeak, Ferrari 488 edo Bugatti Chiron bezalako superkirol-automobilak.

## Erreferentziak

* ↑ REGULATION (EEC) No 4064/89 - MERGER PROCEDURE. Office for Official Publications of the European Communities L-2985 Luxembourg.
* ↑ Automotive Study on the Pricing and Fitment of Optional Extras to Passenger Cars and Light Commercials - CAP HPI, Europako Batzordearentzat egina, 2016ko otsaila
* ↑ Thiel, Christian; Krause, Jette; Dilara, Panagiota. (2015). Electric vehicles in the EU from 2010 to 2014 - is full scale commercialisation near?. European Commission Joint Research Centre, 9, 15–16 or..
* ↑ Fergusson, Malcolm. (2015). How clean are Europe’s cars?. European Federation for Transport and Environment.

## Kanpo estekak

* Datuak: Q17144433
# S Antliae

S Antliae (S Ant / HD 82610 / HR 3798) Antlia (makina neumatikoa) konstelazioko izar aldakor bat da, Pyxis konstelazioaren mugatik gertu dagoena. Gure eguzki-sistematik 245 argi-urteko distantziara dago.
S Antliae A7V edo A9V espektro motako kontaktuzko izar bitar bat da. Mota honetako gertuko izar bitarretan, elkarren arteko hurbiltasuna dela eta, bi izarrek euren kanpoaldeko gas geruzak konpartitzen dituzte. Hala ere, S Antliaeren gainkontaktu maila (%9) txikia da mota honetako beste izar bitar batzuekin alderatuz gero. Sistema honen orbita periodoa 0,6483 egunekoa (15,56 ordu) da. W Ursae Majoris izar aldakor bezala sailkatua, bere dizdira +6,40 eta +6,92ko itxurazko magnitudeen artean aldatzen da.
Bi osagaien masen arteko erlazioa, q, 0,87koa da, euren tenperaturak, hurrenez hurren, 7800 eta 7340 kelvinekoak direlarik. Sistema honen argitasun bateratua gure eguzkiarena baino 13 aldiz handiagoa da, eta bere metaltasuna gure eguzkiarenaren %60koa da. Bere adina 1500 milioi urtetan estimatzen da.

## Kanpo estekak

* Datuak: Q2986200
# Retziana-(Ce)

Retziana-(Ce) fosfato motako minerala da.

## Ezaugarriak

Retziana-(Ce) fosfato mineralaren formula kimikoa hau da: ${\ce {Mn2+2Ce(AsO4)(OH)4}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Retzian-(Ce): Mineral information, data and localities.» www.mindat.org (Noiz kontsultatua: 12-05-2019).
# Rettert

Rettert Alemaniako udalerria da. Renania-Palatinatua estatuan kokatuta dago, [[Rhein-Lahn barrutia|Rhein-Lahn]] barrutian. 2014an 434 biztanle zituen 5,8 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q371228
* Multimedia: Rettert / Q371228
# Retuerta

Retuerta Espainiako Burgosko probintziako Alfoz de Burgos eskualdean dagoen udalerria da. 2008ko datuen arabera 66 biztanle zituen 8,54 km²-ko azaleran.

## Ikus, gainera

* Burgosko udalerrien zerrenda

## Kanpo estekak

* Datuak: Q1642553
* Multimedia: Retuerta, Burgos / Q1642553
# Return to Monkey Island

Return to Monkey Island (euskaraz Itzulera Monkey Islandera), 2022ko Terrible Toybox taldeak diseinatu eta Devolver Digital konpainiak argitaratutako abentura grafiko bat da. Ordenagailuetarako macOS, Windows eta Linux sistema eragileentzako bertsioa merkaturatu zen, bai eta Windows, Nintendo Switch, PlayStation 5 eta Xbox Series X/S kontseolentzako bertsioak ere.
Monkey Island saila nahiz LucasArts abentura grafikoen zaleek 30 urte luzez eskatu eta zain egon ziren jarraipena izan zen.
Ron Gilbert estatubatuar bideo-joko diseinatzaileak sortutako Monkey Island (1990) bideo-joko sail ezagunaren abentura grafikoetako bat da eta Monkey Island 2: LeChuck's Revenge (1991) abentura grafikoaren jarraipena. 1992an LucasArts konpainia utzi zuenetik Gilbertek sortutako lehen Monkey Island abentura grafikoa da. Aurreko bi abentura grafikoetan Guybrush Threewood protagonistari ahotsa jarri zion Dominic Armatok ere honako jarraipenean parte hartu zuen.

## Argumentua

Oharra: Atal honek istorio osoa edo amaiera argitzen du.
Jada heldua eta seme baten aita den Guybrush Threepwood protagonista jende arriskutsuak gobernatutako uharteetan iraganeko bere adiskideminekin nahiz aurpegi berriekin topatuko da. Guybrushek loriaren bilaketan itsasbidaiak burutu eta puzzle eta igarkizunak asmatu eta egoera xelebreei aurre egin beharko die.

## Kanpo estekak

* Webgune ofiziala (Ingelesez)
* Datuak: Q111538856
# Retuerto Sport

Retuerto Sport Sociedad Deportiva Barakaldoko Errekaortu-Kareaga auzoko futbol taldea da. 1927an sortua, egun Bizkaiko Ohorezko Mailan dabil.

## Historia

Auzoko talde apala izan da bere historia luzean zehar baina 2009an Bizkaiko Ohorezko Maila irabazi eta lehen aldiz Hirugarren Mailara igotzea lortu zuen. 2013an berriz lortu zuen igotzea, kasu bietan urtebeterako izan bazen ere.

## Datuak

2019-20 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Hirugarren Mailan: 2
* Emaitzarik onena: 19. (Hirugarren Maila, 2009-10 denboraldia)

### Azken denboraldiak
## Palmaresa

* Bizkaiko Ohorezko Maila (1): 2009.

## Kanpo estekak

* Webgune ofiziala
* Datuak: Q3933827
# Rettershain

Rettershain Alemaniako udalerria da. Renania-Palatinatua estatuan kokatuta dago, [[Rhein-Lahn barrutia|Rhein-Lahn]] barrutian. 2014an 335 biztanle zituen 4,81 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q560432
* Multimedia: Rettershain / Q560432
# Retuerta del Bullaque

Retuerta del Bullaque Ciudad Realgo udalerria da, Montes de Toledo eskualdean dagoena.
2009ko urtarrilaren 1eko erroldaren arabera 1.175 biztanle zituen.

## Ikus, gainera

* Ciudad Realgo udalerrien zerrenda

## Kanpo estekak

* Datuak: Q268999
* Multimedia: Retuerta del Bullaque / Q268999